Source: https://pravnapraksa.si/Default.aspx?id=242
Timestamp: 2019-04-24 04:21:20+00:00
Document Index: 4612327

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

letnik 2019, številka 12, 21. 3. 2019 > Kazalo
Pravica do dostojanstvene smrti, kot se glasi ena od ubeseditev zavzemanja za pravno ureditev pravice do samomora z zdravniško pomočjo in do evtanazije, zelo jasno poudari ključno razsežnost tega zavzemanja. Gre za dostojanstvo, za njegovo ohranitev tudi ob koncu življenja, ko ga lahko zdeluje bolezen in ko se bolezni lahko pridružijo še družbene okoliščine, nenaklonjene ohranitvi dostojanstva. Razprava, ki si je utrla pot v javnost, je torej razprava o dostojanstvu. Kaj je dostojanstvo?
Pred koncem lanskega leta je bila v medijih objavljena vest, da je Ustavno sodišče v postopku za oceno ustavnosti na zahtevo Generalnega državnega tožilca do končne odločitve zadržalo izvrševanje prve, druge in tretje povedi drugega odstavka 154. člena Zakona o kazenskem postopku (ZKP), razen v primeru, ko državni tožilec izjavi, da ne bo začel kazenskega pregona.
mag. Izidor Janžekovič
V zadnjih desetletjih se je v Sloveniji razraslo in v javnosti populariziralo gibanje ljubiteljskih zbirateljev, ki z detektorji kovin iščejo kovinske in predvsem arheološke najdbe. To je izzvalo oster odziv arheološke stroke, ki izpostavlja škodljivost početja posameznih ljubiteljev za skupno kulturno dediščino. Prispevek obravnava pravne predpise Slovenije in izbranih drugih evropskih držav ter primerja odziv zakonodajalcev na ta pojav.
Albert Nabernik
Slovenija je nedvomno država z močno poudarjeno regulacijo. Skoraj ni področja, ki vsaj delno ne bi bilo urejeno s pravnimi normami. Še bolj bodeta v oči pogostost spreminjanja pravnih aktov in pomanjkljiva transparentnost postopkov. Pričujoči članek se ne nanaša na področje, ki je prenormirano, pač pa govori o etičnih načelih, standardih in ravnanjih, o katerih je premalo govora. Govorim o etičnem kodeksu poslancev: pravila o tem, kaj je zanje prav in kaj narobe, niso zapisana, so nejasna ali...
dr. Marko Robnik Šikonja
Področje umetne inteligence razvija pristope, ki posnemajo človeško inteligenco, pri čemer zajema iz računalništva, psihologije, nevrologije, matematike, logike, jezikoslovja in filozofije. Razvite tehnike so že uporabljene na praktično vseh področjih človekovega delovanja. V prihodnje bo umetna inteligenca vplivala tudi na pravne poklice. V zadnjem času je namreč prišlo do velikega napredka pri razumevanju naravnega jezika. Dosežki kot npr. odlično strojno razpoznavanje govora, vse boljši rezultati strojnega prevajanja, pravilno razvrščanje dokumentov in uporabni povzetki so večinoma posledica napredka na področju globokih nevronskih mrež. Razumevanje naravnega jezika iz besedil z globokimi nevronskimi mrežami posnema ljudi. Zaporedje mrežnih slojev postopno gradi pomensko predstavitev besedila: začne z znaki ali besedami in skozi sloje napreduje v vse bolj abstraktno predstavitev pomena.
Evropska zakonodaja in zakonodaje držav članic so se v preteklih desetletjih postopoma razvijale in sledile razvoju komunikacijskih tehnologij in v zadnjem času tudi množičnih spletnih storitev in družbenih omrežij. Tako so v obstoječo zakonodajo že bili vpeljani instituti, prilagojeni dejstvu, da je splet prevzel velik delež komunikacije med posamezniki in podjetji z javnostjo. V prejšnjih prispevkih smo obravnavali vplivnostni marketing, kot ga trenutno ureja Nemčija, ter pravni okvir, ki ga je nedavno postavila Evropska unija. Na tej podlagi lahko analiziramo dejansko stanje v Sloveniji.
(Ne)ustavnost določbe poroštva po 148. členu ZDavP-2
Nataša Klančnik
Kadar davčni organi v postopkih davčne izvršbe ne morejo izterjati davčnega dolga iz premoženja dolžnika, obstajajo pa dovolj utemeljeni dokazi, da se je premoženje ali dejavnost dolžnika prenesla na povezano osebo (poroka), uporabijo institut poroštva po 148. členu Zakona o davčnem postopku (ZDavP-2).
Blaž Tomažin Bolcar
Pred kratkim je odvetniška družba Martens iz Münchna, ki vodi sekretariat Košarkarskega arbitražnega razsodišča (Basketball Arbitral Tribunal, BAT), organizirala prvo konferenco uporabnikov. Dogodek je bil v prvi vrsti namenjen izmenjavi izkušenj pri uporabi arbitražnega postopka za reševanje sporov med deležniki v košarki in tudi predlogu izboljšav postopka.
Staršem so dobro znani prizori, ko se otroci borijo za isto igračo, si jo pulijo iz rok, starši pa nervozno skačejo okoli njih in jim dopovedujejo, naj si vendar igračo delijo, najprej z enim, potem drugim itd. Ko so se take situacije začele vrstiti pri mojem sinu, sem se začela spraševati - poklicna deformacija, priznam -, kako otroci dojemajo svoje igrače in zakaj jih nočejo deliti.
Ob praznovanju dneva žena so me kot žensko povabili, naj ocenim reforme te vlade. Ker ne dajem ženskih ocen, sem odklonila. Zaskrbelo pa me je, da prvič ne vem, kaj bi rada povedala. V zadnjih mesecih mi namreč država pošilja nenavadna sporočila.
Obstaja prvina, ki mi je nikoli ni uspelo čvrsteje integrirati v pisanje: to je aktualnost. Pravzaprav mi, odkar pomnim, ni uspelo napisati besedila, ki bi bilo neposreden odziv na aktualen dogodek, denimo moralno obarvan razmislek o poslančevi mali tatvini ali o tej ali oni izjavi vidnejšega člana naše družbe.
Začasna odredba je časovno omejeno sredstvo zavarovanja za ohranitev obstoječega ali novega začasnega stanja, da se ne izjalovi uspeh sodnega postopka, v katerem upnik uveljavlja svojo terjatev oziroma uspeh bodoče izvršbe. Z njo se lahko tudi prepreči nastanek hujših škodljivih posledic in grozeče nasilje. Pogoji za začasno odredbo za zavarovanje denarne terjatve (v nadaljevanju začasna odredba) so določeni v 270. členu Zakona o izvršbi in zavarovanju (ZIZ), pri čemer morajo biti pogoji izpolnjeni kumulativno. Začasna odredba se izda le v izjemnih primerih in je namenjena varstvu upnika pred izdajo odločbe o glavni stvari. V prispevku bodo predstavljeni pogoji za izdajo začasne odredbe v povezavi s sodno prakso.
Slovenija je nedvomno država z močno poudarjeno regulacijo. Skoraj ni področja, ki vsaj delno ne bi bilo urejeno s pravnimi normami. Še bolj bodeta v oči pogostost spreminjanja pravnih aktov in pomanjkljiva transparentnost postopkov. Pričujoči članek se ne nanaša na področje, ki je prenormirano, pač pa govori o etičnih načelih, standardih in ravnanjih, o katerih je premalo govora. Govorim o etičnem kodeksu poslancev: pravila o tem, kaj je zanje prav in kaj narobe, niso zapisana, so nejasna ali pa presplošna. Zato volivke in volivci nimamo jasnih meril, da bi lahko objektivno ocenili njihovo učinkovitost, strokovnost in integriteto.
Iztek odpovednega roka v času bolniškega staleža pri poskusnem delu
Delavcu smo vročili odpoved pogodbe o zaposlitvi zaradi neuspešno opravljenega poskusnega dela. Ob izteku odpovednega roka je bil delavec na bolniški. • Ali mu delovno razmerje preneha z iztekom odpovednega roka?
1. V 135. členu ZOVFI je določeno, da šola ustanovi šolski sklad, iz katerega se financirajo dejavnosti, ki niso sestavina izobraževalnega programa oziroma se ne financirajo iz javnih sredstev, nakup nadstandardne opreme, zviševanje standarda pouka in podobno.
Policija je pobudniku leta 2013 zasegla več predmetov. Po končanem postopku je pobudnik večkrat zaprosil Okrožno sodišče v Mariboru (sodišče) za njihovo vrnitev, a mu sodišče vseh zaseženih predmetov ni vrnilo.
Pobudnik se je na Informacijskega pooblaščenca (IP) obrnil z vprašanjem o zavrženih dokumentih, na katerih so osebni podatki o klubu zvestobe na pobudnikovo ime. Ali trgovina, ki je izdala kartico, te osebne podatke lahko posreduje občinski inšpekciji?
Ljudje se pogosto sprašujejo, kaj v svojem bistvu Unija sploh je, zlasti kar zadeva potrebe "navadnega" posameznika. Vse dokler nismo bili soočeni z vse bolj bizarnimi in katastrofalnimi okoliščinami, zapleti, pripetljaji in predvsem spodrsljaji, ki še vedno in vedno znova spremljajo prizadevanja za "varni" (če sploh) brexit, je bilo sleherniku precej težko na kratko opisati prednosti Unije. Skupna kmetijska politika? Štiri "svobode"? Notranji trg? Unija kot območje svobode, varnosti in pravice brez notranjih meja? Vse preveč abstraktno. Prav opomin brexita pa vse državljane Unije neposredno uči, da ta povezava v svojem bistvu preprosto pomeni manj mej in omejitev. Manj omejitev pri prehodu mej, manj omejitev pri poslovanju v sosednji članici, manj težav pri selitvi, izobraževanju in zaposlitvi v "bližnji" tujini. Prav tu pa je ključno vzajemno priznavanje listin, ki jih izda ena članica, v drugih članicah.
Avstrijsko vrhovno sodišče (Oberster Gerichtshof) je odločalo v sporu o višini obresti iz potrošniške kreditne pogodbe v švicarskih frankih. Ko je referenčna obrestna mera LIBOR postala negativna, je namreč banka za skupno obrestno mero štela le dogovorjeni pribitek. V konkretni zadevi je sodišče zavrglo reviziji strank, ker je bila izpodbijana sodba že skladna z novo sodno prakso o tem pravnem vprašanju. Vrhovno sodišče je namreč v več zadevah razsodilo, da banke v primeru negativne referenčne obrestne mere ne bi smele enostransko postaviti minimalne obrestne mere v višini dogovorjenega pribitka. Na podlagi teh sodb so avstrijske banke že morale vrniti 360 milijonov evrov obresti.
"Današnji dogodek dokazuje povezanost Državnega sveta s civilno družbo," so besede, s katerimi je Alojz Kovšca, predsednik Državnega sveta, otvoril posvet, ki se je zgodil 4. marca 2019 v Državnem svetu na pobudo Združenja Frank. Srečanje je bilo namenjeno seznanitvi javnosti s sistemskimi razsežnostmi socialno-ekonomske problematike kreditov v švicarskih frankih (CHF), zlasti pa naj bi Vlado, Državni zbor in pristojne regulatorje spodbudilo k ustreznemu ukrepanju.
Vsi, ki se pri svojem delu srečujemo z vprašanji mednarodnega zasebnega prava zlasti pri reševanju razmerij, povezanih z drugimi državami članicami Evropske unije (EU), smo nestrpno pričakovali izid priročnika, ki bo celostno pokrival to pravno področje. Zaradi pogostega spreminjanja predpisov s tega področja, nepoznavanja prava drugih držav članic in pomanjkanja domače strokovne literature ter relevantne sodne prakse ukvarjanje s tovrstnimi vprašanji v praksi namreč običajno predstavlja precej zamudno in zahtevno nalogo.
Robot Ethics 2.0 - From Autonomous Cars to Artificial Intelligence Patrick Lin, Keith Abney in Ryan Jenkins (uredniki) (Oxford University Press, november 2017, 440 strani, ISBN: 9780190652951, 35 evrov)<
Današnji kotiček bo namenjen besedama razen in poleg. Namenoma sem ju označila kot "besedi", saj sta besednovrstno - kot bomo videli v nadaljevanju - lahko marsikaj, zato ju je brez konteksta težko opredeliti. A preden se lotimo teorije, se malce preizkusimo v praksi. V vseh spodnjih primerih boste opazili zvezo razen tega. Je v vseh primerih uporabljena pravilno? Če menite, da je uporabljena nepravilno - znate svoje stališče tudi utemeljiti?
Predporočna pogodba kmalu pri nas
S 15. aprilom v veljavo vstopa novi Družinski zakonik (DZ), ki prinaša veliko novosti. Ena izmed teh je (neformalno poimenovana) predporočna ali ženitna pogodba, ki bo urejena v 85. členu zakona.
Ponedeljek, 11. 3. Višje sodišče v Kopru. Ministrica za pravosodje Andreja Katič je obiskala Višje sodišče v Kopru. Na sestanku s predsednicami Višjega sodišča v Kopru, Okrožnega sodišča v Kopru, Okrajnega sodišča v Kopru in Delovnega sodišča v Kopru sta bili posebej iz
"Nepotreben vpogled v zdravstveno dokumentacijo je nesramen in skregan z zdravniško etiko." (Varuhinja pacientovih pravic za območje Ljubljane Duša Hlade Zore, o osebah, ki so vpogledovale v zdravstveno kartoteko nekdanje ministrice Milojke Kolar Celarc, med katerim
Torek, 12. 3. Zaščita žvižgačev. Evropski parlament in države članice Evropske unije (EU) so dosegli začasni dogovor o novih pravilih, ki naj bi žvižgačem, ki prijavijo kršitve prava EU, zagotovila visoko raven zaščite. Pravila določajo jasne postopke prijavljanja in ob
Iz PP, št. 9/82, 7. oktober 1982, str. 2
Nadgradnja državnega portala eUprava
Spletni portal eUprava, ki je, kot lahko preberemo, državni portal Slovenije za državljane in elektronska vstopna točka za različne storitve, ki jih opravljamo pri državnih organih ali organih javne uprave, ter je že presegel 80.000 registriranih uporabnikov, je v skladu z načelom državljanom prijazna uprava doživel več nadgradenj.
Ur. l. RS, št. 14/19 1. Dve prosti mesti okrožnih sodnikov na Delovnem in socialnem sodišču v Ljubljani - Vrhovno sodišče RS, rok je 23. marec. 2. Okrožni sodnik na Okrožnem sodišču v Ljubljani na kazenskem področju - Vrhovno sodišče RS, rok je 23. marec.
Sklepi, ki jih je Vlada RS sprejela na 23. redni seji (14. marec 2019): - predlog zakona o spremembah in dopolnitvah Zakona o davčnem postopku, - predlog zakona o spremembi Zakona o organiziranosti in delu v policiji, - predlog zakona o spremembah in dopolnitvah Zakona o nalogah
12. marec - predlog zakona o spremembah in dopolnitvah Zakona o prijavi prebivališča. 14. marec - predlog zakona o spremembah in dopolnitvah Zakona o nalogah in pooblastilih policije, - predlog zakona o spremembi Zakona o organiziranosti in delu v policiji,
Akti, ki začnejo veljati v naslednjem mesecu: 1. Zakon o nepravdnem postopku (ZNP-1) (Ur. l. RS, št. 16/19) - veljati začne 15. aprila. 2. Zakon o nevladnih organizacijah (ZNOrg) (Ur. l. RS, št. 21/18) - veljati začne 14. aprila. 3. Družinski zakonik (DZ)